open-index/open-wikipedia-markdown huggingface dataset:
Քինգսման։ Կապույտ արյուն

**Քինգսման։ Կապույտ արյուն** (, ռեժիսոր Մեթյու Վոնի սպասվող ամերիկյան կատակերգական հետախուզական ֆիլմը։

## Դերերում

## Վերնագրի տեքստ
2017 թվականի մայիսին Մեթյու Վոնը (ֆիլմաշարի ռեժիսոր) հայտարարել է, որ «Ոսկե մատանիի» ֆիլմի շարունակությունը ներկա պահին գտնվում է մշակման փուլում, հավելելով, որ սյուժեն գրվում է արդեն իսկ երկրորդ ֆիլմի արտադրության ժամանակ։ Հետո հայտարարել է, որ անձամբ է ընտրել Դուեյն Ջոնսոնին՝ չարագործի կերպարին մարմնավորելու համար։ 2018 թվականի հունիսին ռեժիսորը հայտարարել է, որ երրորդ ֆիլմը նկարահանվում է պրիկվելի հետ համատեղ։ Քոլին Ֆերթը և Թերոն Էջերթոնը կրկնում են իրենց դերերը։ Նաև հայտարարել է, որ արտադրությունը նախատեսում են սկսել 2019-ից 2020 թվականներն ընկած ժամանակահատվածում։ 2020 թվականին ֆիլմը ստացել է «Քինգսման։ Կապույտ արյուն» անվանումը։ 2021 թվականի դեկտեմբերին Վոնը նշել է, որ նկարահանումները սկսվել են 2022 թվականին, իսկ թողարկումը նշանակված է 2023 թվականին։

## Ծանոթագրություններ

Կատեգորիա:20th Century Fox ֆիլմեր
Կատեգորիա:Marvel-ի կոմիքսների էկրանավորումներ
Կատեգորիա:Ամերիկյան արկածային կինոկատակերգություններ
Կատեգորիա:Անգլերեն ֆիլմեր
Կատեգորիա:Բրիտանական կինոկատակերգություններ
Կատեգորիա:Սպասվող իրադարձություններ
Ատենա Պաշկո

**Ատենա-Սվյատոմիրա Վասիլևնա Պաշկո** (, ), ուկրաինացի բանաստեղծուհի, իրավապաշտպան և հասարակական գործիչ։

Հայտնի այլախոհ և քաղաքական գործիչ Վյաչեսլավ Չեռնովոլի կինը։

## Կենսագրություն
Ավարտել է Լվովի անտատեխնիկական ինստիտուտը։ Ուսանողական տարիներից ակտիվորեն մասնակցել է ուկրաինական մշակույթի ռեպրեսիայի ենթարկված գործիչների պաշտպանությանը, ինչի համար 1960-ականների կեսերից ենթարկվել է տարբեր հալածանքների։ Նրան արգելել են տպագրել իր ստեղծագործությունները, բնակարանում պարբերաբար խուզարկություններ են կատարվել, իսկ աշխատանքի վայրում տարբեր պատրվակներով նկատողություններ են հայտարարվել։ 1970 թվականին Վերոնիկա Մորոզովայի դատավճիռը չեղյալ հայտարարելու համար Ուկրաինայի Խորհրդային Սոցիալիստական Հանրապետության Գերագույն դատարան դիմելուց հետո Պաշկոյին հեռացրել են աշխատանքից, որից հետո գտնվել է Պետական անվտանգության կոմիտեի կանոնավոր հսկողության ներքո։

1991 թվականին Ուկրաինայի կանանց միության հիմնադիր համագումարի որոշմամբ ընտրվել է միության նախագահ։ 1999 թվականին ամուսնու՝ Ուկրաինայի հայտնի հասարակական գործիչ Վյաչեսլավ Չեռնովոլի ավտովթար-առեղծվածային մահից հետո շարունակել է նրա գործունեությունը Ուկրաինայի ժողովրդական Ռուխում։

## Ստեղծագործություն
Ատենա Պաշկոն համարվում է «Խաչմերուկներում» (Մյունխեն, 1989), «Սուր մոմերի վրա» (Բալթիմոր-Տորոնտո, 1991), «Իմ արահետի շեղբը» (Կիև, 2007) բանաստեղծական ժողովածուների հեղինակը։

## Պարգևներ
* 1997 թվականի օգոստոսի 18, իշխանուհի Օլգայի III աստիճանի շքանշան։ Ուկրաինայի հոգևոր վերածննդի, ընտանիքի, կանանց և երեխաների խնդիրների լուծման, մասնագիտական և սոցիալական գործունեության, ուկրաինացի ժողովրդի բարօրության  գործում  անձնական նշանակալի ավանդի համար,
* 2009 թվականի նոյեմբերի 18, Ազատության շքանշան՝ ազգային գաղափարների պահպանման, ուկրաինական անկախ պետության ձևավորման ու զարգացման և ակտիվ քաղաքական ու հասարակական գործունեության բնագավառում անձնական ակնառու ներդրումների համար։

## Հիշատակ
Բուչաչում Ատենա Պաշկոյի պատվին փողոց է անվանվել։

## Ծանոթագրություններ

## Աղբյուրներ
* *Мельничук Б.* Пашко Атена-Святомира Василівна // Тернопільський енциклопедичний словник: У 4 т. / Редкол.: Г. Яворський та ін. — Тернопіль: Видавничо-поліграфічний комбінат «Збруч», 2010. — Т. 4: А—Я (додатковий). — С. 449. — ISBN 978-966-528-318-8.

Կատեգորիա:Ուկրաինացի բանաստեղծուհիներ
Կատեգորիա:ԽՍՀՄ-ում բռնադատվածներ
Կատեգորիա:Ուկրաինացի հասարակական գործիչներ
Կատեգորիա:Ուկրաինայի քաղաքական գործիչներ
Կանաչների ձախ կուսակցություն

**Կանաչների ձախ կուսակցությունը**, **Yeşil Sol Parti**-ը կամ **YSP**-ն քաղաքական կուսակցություն է Թուրքիայում, որը հիմնադրվել է 2012 թվականի նոյեմբերի 25-ին։ Նրա խորհրդանիշը բաղկացած է ծառից, որի մանուշակագույն բունը կազմում է մարդու կերպարանք, թագը բաղկացած է առանձին կանաչ տերևներից և դեղին արևից, որը կազմում է մարդու ձևի գլուխը թագի մեջտեղում։ Նրա համանախագահներն են Չիգդեմ Քըլըչգյուն Ուչարը և Իբրահիմ Աքընը։

## Պատմություն
YSP-ն, որը նախկինում կոչվում էր Yeşiller ve Sol Gelecek Partisi (Կանաչների և ձախերի ապագա կուսակցություն), ստեղծվել է 2012 թվականի նոյեմբերի 25-ին՝ Eşitlik ve Demokrasi Partisi (Հանուն հավասարության և ժողովրդավարության կուսակցություն) և Yeşiller Partisi (Կանաչների կուսակցություն) միաձուլման միջոցով։ Այն իրեն բնորոշում է որպես ձախ-լիբերալ գաղափարներով կանաչ կուսակցություն։

2014 թվականին կուսակցությունը աջակցեց Սելահաթթին Դեմիրթաշին որպես նախագահի թեկնածու 2014 թվականի Թուրքիայի նախագահական ընտրություններում, նրանք նաև աջակցեցին HDP-ին 2015 թվականի հունիսի խորհրդարանական ընտրություններում։

Կուսակցության երկրորդ սովորական համագումարում 2016 թվականի ապրիլի 2-ին կուսակցությունը փոխեց իր անունը Yeşil Sol Partisi (YSP): Կուսակցության այսօրվա տարբերանշանը կարելի է հետևել 2022 թվականի հոկտեմբերի 16-ին տեղի ունեցած երկրորդ արտահերթ համագումարում ընդունված որոշմանը։ Սելահաթթին Դեմիրթաշն ավելի ուշ առաջարկեց, որ եթե HDP-ն արգելվի, ապա 2023 թվականի համընդհանուր ընտրություններում HDP-ի բոլոր թեկնածուները կմասնակցեն YSP-ի անունից։

2023 թվականի մարտի 24-ի որոշմամբ HDP, Emekçi Hareket Partisi (Աշխատավորական շարժում կուսակցություն) և Toplumsal Özgürlük Partisi (Սոցիալական ազատություն կուսակցություն) որոշեցին միասնական լինել YSP-ի ցուցակներում նախագահական և խորհրդարանական ընտրություններում։ Սա ընդդիմադիր առաջնորդ Քեմալ Քըլըչդարօղլուի Millet İttifakı (Ազգի դաշինք) դաշինքն ամրապնդելու համար է։ Հետևաբար, ԵՊԾ-ն դիտարկվում է որպես 2023 թվականի նախագահական ընտրությունների առանցքային կուսակցություն։

## Ծանոթագրություններ

Կատեգորիա:2012 հիմնադրումներ Թուրքիայում
Կատեգորիա:2012 հիմնադրված կուսակցություններ
Կատեգորիա:Թուրքիայի կուսակցություններ
Կատեգորիա:Կուսակցություններ այբբենական կարգով
Կատեգորիա:Հակակապիտալիստական կուսակցություններ
Կատեգորիա:Ձախաթևյան կուսակցություններ
Կատեգորիա:Սոցիալիստական կուսակցություններ
Ալես (շրջան)

**Ալեսի շրջան** (ֆր․՝ Arrondissement d'Alès), վարչական շրջան Ֆրանսիայի Օքսիտանիա երկրամասում՝ Լանգեդոկ-Ռուսիյոն տարածաշրջանի Գար դեպարտամենտում։ Ունի 97 համայնք։ Զբաղեցնում է 1304,2 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 148․139։ Սուպրեֆեկտուրան Ալես քաղաքն է։

## Պատմություն
Ալեսի շրջանը կազմավորվել է 1800 թվականին։ 2017 թվականի հունվարին նրա համայնքներից վեցը փոխանակվել են Լը Վիգայի շրջանի չորս համայնքների հետ և, բացի այդ, երկու համայնք էլ տրվել են Նիմի շրջանին։

2015 թվականին Ֆրանսիայում տեղի ունեցած կանտոնների վերակազմավորման արդյունքում Ալեսի շրջանում ձևավորվել են հետևյալ կանտոնները․

# Հյուսիսարևմտյան Ալես
# Արևելյան Ալես
# Հարավարևմտյան Ալես
# Անդուզ
# Բարժակ
# Բեսաժ
# Ժենոլակ
# Լա Գրան Կոմ
# Լեդինիան
# Սենտ Ամբրուա
# Սեն Ժան դյու Գար
# Վեզենոբր

## Ծանոթագրություններ

## Արտաքին հղումներ
* Alès sobre el Instituto Nacional de Estadística y de Estudios Económicos de Francia (INSEE, ֆրանսերեն)
* Վճակագրության ազգային ինստիտուտ — Ալեսի շրջան

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Նիմ (շրջան)

**Նիմի շրջան** (ֆր․՝ Arrondissement de Nîmes), վարչական շրջան Ֆրանսիայի Օքսիտանիա երկրամասում՝ Լանգեդոկ-Ռուսիյոն տարածաշրջանի Գար դեպարտամենտում։ Ունի 180 համայնք։ Զբաղեցնում է 3158,1 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 554․624։ Սուպրեֆեկտուրան (վարչական կենտրոնը) Նիմ քաղաքն է։

## Պատմություն
Նիմի շրջանը կազմավորվել է 1800 թվականին։ 2017 թվականի հունվարին նրան են փոխանցվել Ալեսի շրջանից երկու և Լը Վիգայի շրջանից՝ մեկ համայնք։

2015 թվականին Ֆրանսիայում տեղի ունեցած կանտոնների վերակազմավորման արդյունքում Նիմի շրջանում ձևավորվել են հետևյալ կանտոնները․

# Էգ-Մորտ
# Արամոն
# Բանյոլ սյուր Սեզ
# Բյոկեր
# Լուսան
# Մարգերիտ
# Նիմ-1
# Նիմ-2
# Նիմ-3
# Նիմ-4
# Նիմ-5
# Նիմ-6
# Պոն Սենտ Էսպրի
# Ռեմուլեն
# Ռոնի-Վիդուր
# Ռոքմոր
# Սեն Շապ
# Սեն Ժիլ
# Սեն Մամեր դյու Գար
# Սոմիեր
# Յուզե
# Վովեր
# Վիլնյով լե Ավինյոն
# Լա Վիստրենկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Նիմի շրջան

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Լը Վիգա (շրջան)

**Լը Վիգայի շրջան** (ֆր․՝ Arrondissement du Vigan), վարչական շրջան Ֆրանսիայի Օքսիտանիա երկրամասում՝ Լանգեդոկ-Ռուսիյոն տարածաշրջանի Գար դեպարտամենտում։ Ունի 74 համայնք։ Զբաղեցնում է 1․390,6 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 39․243։ Սուպրեֆեկտուրան (վարչական կենտրոնը) Լը Վիգա քաղաքն է։

## Պատմություն
Լը Վիգայի շրջանը կազմավորվել է 1800 թվականին։ 2017 թվականի հունվարին նրա համայնքներից չորսը փոխանակվել են Ալեսի շրջանի վեց համայնքների հետ և, բացի այդ, մեկ համայնք էլ տրվել է Նիմի շրջանին։

2015 թվականին Ֆրանսիայում տեղի ունեցած կանտոնների վերակազմավորման արդյունքում Լը Վիգաjի շրջանում ձևավորվել են հետևյալ կանտոնները․

# Ալզոն
# Լասալ
# Քիսակ
# Սենտ Անդրե դը Վալբոռն
# Սենտ Իպոլիտ դյու Ֆորտ
# Սով
# Սյումեն
# Տրև
# Վալրոգ
# Լը Վիգա

## Տես նաև
Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Լը Վիգայի շրջան 
* Le Vigan sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Հնագիտության և ազգագրության թանգարան (Ուֆա)

**Հնագիտության և ազգագրության թանգարան** (), Ռուսաստանի գիտությունների ակադեմիայի  Ուֆայի գիտական կենտրոնի Կուզեևի անվան ազգագրական հետազոտությունների թանգարան։ Հիմնադրվել է 1976 թվականին ՌԳԱ ՈՒԳԿ պատմության, լեզվի և գրականության ինստիտուտին կից։ Թանգարանը գտնվում է 20-րդ դարի սկզբի ճարտարապետության և քաղաքաշինության հուշարձան՝ Է․ Ա. Պոնոսովա-Մոլոյի տանը։

## Պատմություն
Ուֆայում Հնագիտության և ազգագրության ակադեմիական թանգարանի ստեղծման նախաձեռնողը հայտնի ազգագրագետ, պատմական գիտությունների դոկտոր, Ռուսաստանի գիտությունների ակադեմիայի թղթակից անդամ Ռայլ Կուզեևն է եղել։ Այն կազմակերպելու որոշումը կայացվել է 1976 թվականի հունվարի 20-ին։ Թանգարանը այցելուների համար բացվել է 1980 թվականին։

1999 թվականից Հնագիտության և ազգագրության թանգարանը գործում է որպես Ռուսաստանի գիտությունների ակադեմիայի Ուֆայի գիտական կենտրոնի Ռայլ Կուզեևի ազգագրական հետազոտությունների ինստիտուտի մաս։

## Հավաքածու
Ակադեմիական թանգարանը գիտարշավների ժամանակ հավաքված հնագիտական, ազգագրական և մարդաբանական հավաքածուների շտեմարան է։ Այն պարունակում է Հարավային Ուրալի հնագույն և միջնադարյան պատմության բոլոր ժամանակաշրջանների ամենահարուստ հավաքածուները, ներառյալ Ֆիլիպովսկի բլուրների հայտնի հավաքածուն՝ «Սարմատների ոսկին»։ Արժեքավոր նյութեր են կուտակվել տարածաշրջանի ժողովուրդների մշակույթի և կյանքի վերաբերյալ։  Թանգարանի սրահներում ցուցադրված է 5,5 հազար ցուցանմուշ, իսկ պահեստային ֆոնդերում կա 240 հազար ցուցանմուշ։ Թանգարանի հավաքածուները հիմք են հանդիսանում հիմնարար հնագիտական և ազգագրական հետազոտությունների համար։

2012 թվականից թանգարանի ցուցադրությունը լիովին հասանելի է ինտերնետի բոլոր օգտատերերին՝ 3D ձևաչափով։

## Գրականություն
* 
* 

## Ծանոթագրություններ

Կատեգորիա:1976 հիմնադրումներ Ռուսաստանում
Կատեգորիա:1976 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Ուֆայի թանգարաններ
Կատեգորիա:Ռուսաստանի հնագիտական թանգարաններ
Non siamo soli

***«Non siamo soli»*** (թարգմ.՝ «Մենք մենակ չենք»), իտալացի երգիչ Էրոս Ռամացոտիի և պուերտոռիկացի երգիչ Ռիկի Մարտինի սինգլը։ Թողարկվել է 2007 թվականի հոկտեմբերին։ Երգը ներառվել է Էրոս Ռամացցոտիի *[[e²|«e²»]]* ալբոմ-հավաքածուում։

Գոյություն ունի երգի երկու տարբերակ՝ իտալերեն և իսպաներեն։ Իսպաներեն տարբերակում երգը կոչվում է *«No estamos solos»*։ Երգը հայտնվել է Իտալիայում ամենավաճառվող սինգլների ցանկում՝ զբաղեցնելով առաջին հորիզոնականը, ինչպես նաև լավ արդյունքներ է ունեցել Հունաստանում, Շվեյցարիայում և Հունգարիայում։

## Տեսահոլովակ
Երաժշտական տեսահոլովակը նկարահանել է ռեժիսոր Ուեյն Այշեմը 2007 թվականի օգոստոսին Մայամի Բիչում։

## Երգացանկ
**European CD/digital single** 
# "Non siamo soli" – 3:45
# "No Estamos Solos" (Spanish version) – 3:44

**European CD maxi-single** 
# "Non siamo soli" – 3:45
# "No Estamos Solos" (Spanish version) – 3:44
# "Una Storia Importante" (Remix) – 3:59
# "Non siamo soli" (Video) – 3:45

## Հիթ-շքերթներ

### Շաբաթական հիթ-շքերթներ

### Year-end charts

## Հավաստագրեր

## Ծանոթագրություններ

### Արտաքին հղումներ
* «Non siamo soli» – YouTube
* Էրոս Ռամացոտիի պաշտոնական կայք  

Կատեգորիա:Էրոս Ռամացոտիի սինգլեր
Կատեգորիա:Ռիկի Մարտինի երգեր
Vuelve (երգ)

«**Vuelve**» (թարգմ.՝ «Վերադարձիր»), Ռիկի Մարտինի «*[[Vuelve]]*» ալբոմի համանուն և առաջին սինգլը։ Թողարկվել է 1997 թվականի դեկտեմբերի 29-ին։

## Տեսահոլովակ
Տեսահոլովակը նկարահանել է Ուեյն Այշեմը 1997 թվականի դեկտեմբերին Լոս Անջելեսի Ennis House-ում։

## Երգացանկ

**Austrian CD single**
#"Vuelve" – 5:08
#"Entre el Amor y los Halagos" – 4:20

**German CD maxi-single**
#"Vuelve" – 5:08
#"Entre el Amor y los Halagos" – 4:20
#"Vuelo" – 3:58
#"Susana" – 4:54

**Mexican  7" single**
#"Vuelve" – 5:08
#"La Copa de la Vida" – 4:29

**Mexican promotional single**
#"Vuelve" – 5:08

## Հիթ-շքերթներ
«Vuelve»-ը դարձել է Մարտինի առաջին երգը, որը հասել է առաջին հորիզոնականին ԱՄՆ Hot Latin Songs(երկու շաբաթ), Latin Pop Songs (երեք շաբաթ) և Tropical Songs (մեկ շաբաթ) հիթ-շքերթներում։

### Շաբաթական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

Կատեգորիա:Ռիկի Մարտինի երգեր
Հիշողություն (ֆիլմ, 2021)

«**Հիշողություն**» (), ռեժիսոր և սցենարիստ Ապիչատպոն Վիրասետակուլի ֆիլմը, 2021 թվականի միջազգային համատեղ արտադրության դրամա։ Ֆիլմում նկարահանվել են Թիլդա Սուինտոնը, Էլկին Դիասը, Ժաննա Բալիբարը, Խուան Պաբլո Ուրեգոն, Ագնես Բրեկկեն և Դանիել Խիմենես Կաչոն։ Ֆիլմի համաշխարհային պրեմիերան կայացել է 2021 թվականի հուլիսի 15-ին Կաննի կինոփառատոնում։ Ֆիլմն առաջադրվել է Կոլումբիայի կողմից 2022 թվականի «Օսկար» մրցանակաբաշխության «Լավագույն օտարալեզու ֆիլմ» անվանակարգում, սակայն չի ընտրվել։

## Սյուժե
Խոլորձների աճեցման մասնագետ Ջեսիկան գալիս է Կոլումբիա՝ խնամելու քնած վիճակում գտնվող քրոջը։ Բայց Ջեսիկան էլ գրեթե կորցնում է խաղաղությունը. նրան հետապնդում է տարօրինակ ձայնը, որը նման է կամ պայթյունի, կամ հզոր հարվածի, որը խանգարում է և զրկում քնից։ Փորձելով հասկանալ այդ ձայնի ծագումը, հերոսուհին ավելի ու ավելի է կորցնում կապը նրա հետ, ինչը ընդունված է համարել իրականություն։

## Դերերում
* Թիլդա Սուինտոն – *Ջեսիկա Հոլանդ
* Էլկին Դիաս – *Էռնան Բեդոյան հասուն տարիքում
* Խուան Պաբլո Ուրեգո – *Էռնան Բեդոյա երիտասարդ տարիքում
* Ժաննա Բալիբար – *Ագնես Չերկինսկի
* Ագնես Բրեկկե – *Կարեն Հոլանդ
* [[Դանիել Խիմենես Կաչո]] – *Խուան Օսպինա
* Ժերոնիմո Բարոն – *Մատեո Օսպինա
* Կոնստանցա Գուտիերեզ – *բժիշկ Կոնստանցա

## Արտադրություն և պրեմիերա
Նախագծի մասին հայտարարվել է 2018 թվականի մարտին, ընդ որում՝ ի սկզբանե հայտնի էր, որ գլխավոր դերը խաղալու է Թիլդա Սուինտոնը։ 2019 թվականի օգոստոսին դերասանական կազմին միացել են Ժաննա Բալիբարը, Դանիել Խիմենես Կաչոն, Խուան Պաբլո Ուրեգոն, Էլկին Դիասը։ Նկարահանումներն սկսվել են 2019 թվականի օգոստոսին Կոլումբիայում։ Ֆիլմի պրեմիերան կայացել է 2021 թվականի հուլիսին Կաննի կինոփառատոնում՝ հիմնական մրցույթի շրջանակներում։

## Քննադատություն
Քննադատները «Հիշողությունը» շատ բարյացակամորեն են ընդունել։ *Screen Daily*-ից Թիմ Գրիերսոնը այն անվանել է «լիարժեք մեդիտացիա հոգևոր մեկուսացման և նորացման խաչմերուկում... նույնքան հետաքրքրաշարժ և շփոթեցնող», որքան Վիրասետակուլի նախորդ ֆիլմերը։ Ըստ Variety-ից Փիթեր Դեբրյուգեի, «Հիշողության» մեջ ռեժիսորը «գնում է դեպի գերբնականը՝ կախարդանքներ և ոգիներ, անտեսանելի սպառնալիքներ և կենդանիներ, որոնք ունեն խորհրդավոր սպառնացող ուժ, որը միայն մասամբ հասկանալի է մարդկանց համար»։ Deadline.com-ից Թոդ Մաքքարթին վստահություն է հայտնել, որ ֆիլմը կնվաճի Կաննի ժյուրիի բարեհաճությունը։ Անտոն Դոլինը «Հիշողությունը» բնութագրել է որպես «մաքրամաքուր արվեստի երկու ժամ»։

## Մրցանակներ

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:2020-ականների ֆրանսիական ֆիլմեր
Կատեգորիա:2021 դրամա ֆիլմեր
Կատեգորիա:2021 ֆիլմեր
Կատեգորիա:Անգլերեն ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Գերմանական անգլերեն ֆիլմեր
Կատեգորիա:Գերմանական դրամա ֆիլմեր
Կատեգորիա:Մեքսիկական դրամա ֆիլմեր
Կատեգորիա:Մեքսիկական ֆիլմեր
Կատեգորիա:Ֆրանսիական դրամա ֆիլմեր
Յովան Բիելիչ

**Յովան Բիելիչ** (, ), հարավսլավացի սերբ գեղանկարիչ, գծանկարիչ, նկարազարդող։ Միջպատերազմական շրջանի ամենահայտնի հարավսլավացի նկարիչներից մեկը, Հարավսլավիայի և Սերբիայի կոլորիստական էքսպրեսիոնիզմի նշանավոր ներկայացուցիչ։ Սերբիայի գիտությունների և արվեստի ակադեմիայի անդամ (1963)։

## Կենսագրություն
Սկզբում գեղանկարչություն է սովորել Սարաևոյում Յան Կարել Յանևսկու մոտ, այնուհետև 1909-1913 թվականներին Կրակովի գեղարվեստի ակադեմիայում եղել է Թեոդոր Աքսենտովիչի, Լեոն Վիչուլկովսկու, Յուզեֆ Պանկևիչի աշակերտը, ավելի ուշ՝ 1913-1914 թվականներին հաճախել է Գրանդ Շոմեր ակադեմիայի դասընթացներին Փարիզում, իսկ 1915 թվականին՝ Պրահայում։

1919 թվականից որպես նկարչության ուսուցիչ ապրել և աշխատել է Բելգրադում, ապա որպես բեմանկարիչ և նկարիչ՝ Բելգրադի ազգային թատրոնում։ Արվեստանոցին կից կազմակերպել է գեղանկարչության դպրոց, որին տարբեր ժամանակներում հաճախել են Դանիցա Անտիչը, Պավլե Վասիչը, Դուշան Վլայիչը, Նիկոլա Գրաովացը, Միոմիր Դենիչը, Պեջա Միլոսավլևիչը, Ջորջե Պոպովիչը, Յուրիցա Ռիբարը, Ալեքսա Չելեբոնովիչը և ուրիշներ։

Յովան Բիելիչը Հարավսլավիայի արվեստի խմբերի հիմնադիրներից և անդամներից է («Նկարիչների խումբ», «Ֆորմա», «Ազատ և անկախ»)։ 1912 թվականից մասնակցել է հարավսլավացի նկարիչների մոտ 200 խմբակային ցուցահանդեսների, 1919 թվականից կազմակերպել է անհատական ցուցահանդեսներ երկրում և արտասահմանում։ Զբաղվել է նաև գրական ստեղծագործությամբ և թարգմանություններով (8 հրատարակված պատմվածք, մեկ ձեռագիր և մեկ թարգմանություն)։

Նկարչի ստեղծագործական ժառանգությունը բաղկացած է 981 կտավից, 103 ջրաներկից, 52 գունամատիտներով նկարներից, 676 գծանկարից (մատիտ, փայտածուխ, թանաք), 19 գրքի նկարազարդում և 94 թատերական բեմանկարներից։ Բիելիչի կտավները պահվում և ցուցադրվում են Ազգային թանգարանում, Ժամանակակից արվեստի թանգարանում, Նովի Սադի Պավել Բելյանսկու հուշահամալիրի հավաքածուում, Սերբիայի այլ թանգարաններում ու պատկերասրահներում և մասնավոր հավաքածուներում։ Ունի բազմաթիվ մրցանակներ և պարգևներ, այդ թվում՝ Առաջին  աստիճանի Աշխատանքային շքանշան (ՀՍՖՀ), Հոկտեմբերյան մրցանակ, Սերբիայի Սոցիալիստական Հանրապետության «Հուլիսի յոթի» մրցանակ և այլն։

Թաղված է Բելգրադի Նոր գերեզմանատան՝ Վաստակավորների (Մեծերի) ծառուղում։

## Հիշատակ
Բոսանսկի Պետրովաց քաղաքում ստեղծվել է «Յովան Բիելիչի հուշահամալիր թանգարանը», որը հռչակվել է Բոսնիա և Հերցեգովինայի ազգային հուշարձան։

## Պատկերասրահ

Jovan Bijelić 2009 Serbian stamp.jpg|
Jovan Bijelić 1991 Yugoslavia stamp.jpg|
Jovan Bijelić 1981 Yugoslavia stamp.jpg|


## Ծանոթագրություններ

## Արտաքին հղումներ
* Йован Биелич 
* Јован БИЈЕЛИЋ
* Vojislav Vujanović. PRIZIVANJE BOSNE

Կատեգորիա:Սերբ նկարիչներ
Կատեգորիա:Սերբ գրողներ
Կատեգորիա:Սերբ թարգմանիչներ
Կատեգորիա:Բնօրինակում անաղբյուր հոդվածներ
Լը Վիգա

**Լը Վիգա** (․ ; ), ոչ մեծ քաղաք Ֆրանսիայի հարավում՝ Օքսիտանիա երկրամասի Լանգեդոկ — Ռուսիյոն տարածաշրջանի Գար դեպարտամենտում, որի կազմի մեջ մտնող նույնանուն շրջանի վարչական կենտրոնն է։ Ընկած է Կենտրոնական լեռնազանգվածի Սևեններ լեռնաշղթայի հարավային կողմում, Էգուալ սարի մոտ, Առե գետի հովտում, «Սևեններ» ազգային պարկի ծայր հարավային մասում և այդ պարկի տարածքում գտնվող բնակավայրերից ամենամարդաշատն է։ Ունի պատմա-մշակութային հուշարձաններ և դրա, ինչպես նաև բնակլիմայական գրավիչ պայմանների շնորհիվ դարձել է զբոսաշրջային կենտրոն․ ամռանը քաղաքի եկամուտների գլխավոր աղբյուրը զբոսաշրջությունն է։ Զբաղեցնում է 17,24 քառակուսի կիլոմետր տարածք։ 2009 թվականի տվյալներով բնակչության թվաքանակը եղել է 3 959։

## Տնտեսություն
Սևեններ տարածաշրջանի շատ քաղաքների պես Լը Վիգայում ևս անցյալում բազմաթիվ տեքստիլ ձեռնարկություններ են գործել։ Նախկինում կարևոր դեր են խաղացել նաև քաղաքի հարավում ընկած մի քանի քարհանքերը, որոնք լիտոգրաֆիկ կրաքար են մատակարարել։ Դրանց հանքաքարը բարձր գնահատականի է արժանացել 1851 թվականի Մեծ ցուցահանդեսում։

## Ժողովրդագրություն

## Կլիմա
Լը Վիգային բնորոշ է շոգ ամառներով Միջերկրածովյան կլիման (Köppen climate classification-ի դասակարգմամբ՝ *Csa*)։ Տարեկան միջին ջերմաստիճանը 13.7 C է, տեղումների (անձրևների) տարեկան միջին քանակությունը՝ 1494,8 մմ։ Ամենախոնավ ամիսը հոկտեմբերն է, ամենաշոգը՝ հուլիսը՝ 22,6 C միջին ջերմաստիճանով, ամենազովը՝ հունվարը՝ 6,2 C միջին ջերմաստիճանով։ Ամենաբարձր ջերմաստիճանը գրանցվել է 2019 թվականի հունիսի 28-ին՝ 44.0 C, ամենացածրը՝ 1985 թվականի հունվարի 16-ին՝ -13,7 C։

## Տեսարժան վայրեր
* Սևենյան թանգարան․ այստեղ ցուցադրված են տեղացիների կյանքն ու կենցաղը անցած հարյուրամյակների ընթացքում։
* Հին կամուրջը՝ *Vieux Pont*-ը, 11-րդ դարի կառույց է։
* Ասսաների դղյակը՝ Château d'Assas-ը, կառուցվել է 18-րդ դարում։
* Arboretum de la Foux և Arboretum de l'Hort de Dieu դենդրարիումները հռչակվել են իրենց տարածքում աճող բուսատեսակներով։

## Պատկերասրահ

Vue de le vigan gard.jpg|left|thumb|Քաղաքի տեսքը հանդիպակաց սարից
Vigan vieux pont.jpg|Առե գետը Լը Վիգայում
Vieux pont du Vigan.jpg|Հին կամուրջը


## Ծանոթագրություններ

## Գրականություն
* *Dictionnaire géographique du département du Gard*, Eugène Germer-Durand, 1860, Imprimerie Impériale.
* *Le Vigan à travers les Siècles*, Pierre Gorlier, 1970, imprimerie J. Reschly, Montpellier.
* *Le Vigan, une cité cévenole au Siècle des Lumières*, Romain Daudé (communication du 7 décembre 2007, Académie des Hauts Cantons).
* *Inventaire sommaire des Archives Communales du Vigan*, Ferdinand Teissier, 1890, Imprimerie Roger et Laporte, Nîmes.
* Jean Valat, *Mémoires d’un protestant du Vigan. Des dragonnades au Refuge (1683—1686)*, Les Editions de Paris-Max Chaleil, 2011, 124 p. (ISBN 978-2-84621-152-9)

## Արտաքին հղումներ
* Patrimoine du Vigan

Կատեգորիա:Եվրոպայի քաղաքներ
Կատեգորիա:Պատմական քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի քաղաքներ
Էդուարդ Բագրինցև

**Էդուարդ Արթուրի Բագրինցև** (, ), հայ և ռուսաստանցի ֆուտբոլիստ, հարձակվող։ Ծնվել է Ռուսաստանի Սոչի քաղաքում, նախկինում ներկայացրել է Ռուսաստանի երիտասարդական հավաքականները։ Այժմ խաղում է Սլովակիայի «Դուբնիցա» ակումբում։

## Ակումբային կարիերա
Էդուարդ Բագրինցևն իր նորամուտը նշել է ԲԿՄԱ ֆուտբոլային ակումբի հիմնական թիմի կազմում 2021 թվականի սեպտեմբերի 23-ին՝ Ռուսաստանի գավաթի խաղարկության «Զենիթ-Իժևսկի» դեմ խաղում։

2022 թվականի սեպտեմբերի 1-ին Բագրինցևը տեղափոխվել է Սլովակիայի «Դուբնիցա», ԲԿՄԱ-ն պահպանել է նրան հետ գնելու տարբերակը։

## Միջազգային կարիերա
Էդուարդ Բագրինցևը ծնվել է Ռուսաստանում և ներկայացնում էր Ռուսաստանը կրտսեր տարիքային խմբերի հավաքականներում (մինչև 15, 16, 17 և 19 տարեկաններ)։ Նրա հայրը հայ է, իսկ մայրը՝ կիսով չափ հայ։ 2022 թվականի ապրիլին Բագրինցևը հայտարարել է, որ որոշել է ներկայացնել Հայաստանը հենց որ պաշտոնապես ստանա քաղաքացիություն։

2023 թվականի ապրիլի 8-ին հայտարարվեց, որ Բագրինցևին տրվել է Հայաստանի անձնագիր և նա կհրավիրվի Հայաստանի ազգային հավաքական։

## Կարիերայի վիճակագրություն
*2022 թվականի մայիսի 21-ի դրությամբ*

## Ծանոթագրություններ

## Արտաքին հղումներ
* 
* Eduard Bagrintsev at Sportbox.ru 
* Eduard Bagrintsev  at Russian Premier League

Կատեգորիա:Ապրող անձինք
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Funcom

**Funcom**, նորվեգական ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել է 1993 թվականին, ու այդ պահից սկսած թողարկել է ավելի քան 25 խաղ տարբեր պլատֆորմների համար, որոնցից հայտնի են MMORPG Age of Conan: Hyborian Adventures և Anarchy Online, ինչպես նաև The Longest Journey խաղաշարը։ Ընկերությունը ունի մասնաճյուղեր ԱՄՆ, Չինաստանում և Կանադայում։

## Պատմություն
2017 թվականի օգոստոսին ընկերությունը ներկայացրեց նոր լոգոտիպը։

2019 թվականի հունվարի 8-ին հայտնի դարձավ, որ ընկերությունը գնել է պորտուգալական Zona Paradoxal ընկերության 50,1 տոկոսը, որի հետ համագործակցել են ավելի քան 2 տարի։

2019 թվականի փետրվարի 26-ին ընկերությունը կնքեց էքսկլյուզիվ պայմանագիր Legendary Entertainment-ի հետ։

2019 թվականի սեպտեմբերին Tencent Holdings ընկերությունը գնեց Funcom-ի ակցիաների 29 տոկոստ, դառանալով ամենամեծ բաժնետերը։ 2020 թվականի հունվարին հայտարարվեց, որ չինացիների կողմից գնվեց ընկերության բաժնետոմսերի մեծ մասը, որը ընդհանուր առմամբ արժեցավ 148 միլլիոն դոլար։

## Խաղեր

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
ԿազԿոսմոս

**Ղազախստանի Հանրապետության ազգային տիեզերական գործակալություն** (), հայտնի է նաև որպես **ԿազԿոսմոս** (), Ղազախստանի ազգային տիեզերական գործակալությունն է և պաշտոնապես հիմնադրվել է 2007 թվականի մարտի 27-ին։

## Պատմություն
### Տիեզերագնացների ջոկատ
2000 թվականի հունվարի 7-ին Ղազախստանի կառավարությունը որոշում է ընդունել տիեզերագնացների ջոկատ կազմելու մասին։ Այդ ժամանակ արդեն թռել էին երկու ղազախ տիեզերագնացներ՝ Թոքթար Աուբակիրովը () 1991 թվականին և Թալգաթ Մուսաբաևը  () (1994, 1998, ավելի ուշ՝ 2001)։ 2002 թվականին 2000 թեկնածուներից ընտրվել են երկուսը՝ Այդին Այիմբետովը () և Մուխթար Այմախանովը ()։ Սովորելու նպատակով նրանք ուղարկվել են Յուրի Գագարինի անվան տիեզերագնացների գիտահետազոտական կենտրոն () 2003-ից 2009 թվականներին, երբ համաշխարհային ֆինանսական ճգնաժամը անորոշ ժամանակով հետաձգել է տիեզերական թռիչքը։ 2009 թվականին նրանք վերադարձել են Կազկոսմոսում աշխատելու։ Նրանք ի սկզբանե նախապատրաստվել էին 2005 կամ 2006 թվականներին տիեզերական թռիչքի համար։ Այմախանովը Ղազախստանից հեռացել է 2012 թվականին՝ Ռուսաստանի քաղաքացի դառնալու և տիեզերագնացի կարիերան շարունակելու նպատակով։ Այիմբետովը դեռևս 2015 թվականի ապրիլին էր պատրաստ տիեզերական թռիչքի, և ի սկզբանե թռիչքը նախատեսվել էր 2017 թվականի սկզբին։ 2015 թվականի հունիսին նա ընտրվել է որպես Սոյուզ ՏՄԱ-18Մ () / Սոյուզ ՏՄԱ-16Մ () տիեզերանավի վրա Սառա Բրայթմանի փոխարինող, ով հրաժարվել էր թռիչքից, և նրան հաջորդող Սաթոշի Տակամածուն () նույնպես հրաժարվել էր։ Նա մեկնարկել է Բայկոնուրից 2015 թվականի սեպտեմբերի 2-ին, նավարկել է Միջազգային տիեզերական կայանի հետ և վերադարձել է 2015 թվականի սեպտեմբերի 11-ին՝ վայրէջք կատարելով Ղազախստանի տափաստանում՝ տիեզերքում անցկացնելով 10 օր։

### Արբանյակներ
Ստեղծումից մեկ տարի առաջ՝ 2006 թվականի հունիսի 18-ին, Բայկոնուր տիեզերակայանից արձակվել է ԿազՍաթ-1 () կապի արբանյակը, որը նշանավորել է Ղազախստանի անկախ տիեզերական գործունեության սկիզբը։ 2008 թվականին արբանյակի հետ կապն ընդհատվել է, և այն հայտարարվել է կորած։ Հաջորդ պլանավորված արբանյակը՝ ԿազՍաթ-2-ը (), մի շարք ուշացումներ է ունեցել, բայց 2011 թվականի հուլիսի 16-ին արձակվել է Պրոտոն հրթիռի վրա։ ԿազՍաթ-2-ը կառուցվել է Խրունիչևի () և Իտալիայի Թալես Ալենիա Սփեյսի () կողմից։ 2011 թվականի հունիսի 21-ին ԿազԿոսմոսը Երրորդ հեռահաղորդակցական արբանյակի համար պայմանագիր է կնքել Ակադեմիկոս Մ. Ֆ. Ռեշետնյովի անվան «Տեղեկատվական արբանյակային համակարգեր» ԲԲԸ-ի () և Թալես Ալենիա Սփեյս Իտալիայի հետ, որը կոչվում էր ԿազՍաթ-3 (), և այն գործարկել է 2014 թվականին։
մինի|2018 թվականի նամականիշ, Ղազախստան, ԿազԿոսմոսի 25-րդ տարեդարձը

## Գործառնություններ
Գործակալության ղեկավար Թալգաթ Մուսաբաևը երեք տիեզերական թռիչքների վետերան է, այդ թվում՝ ռուսական «Միր» ուղեծրակայանում երկու երկարաժամկետ ներկայություն։ Մուսաբաևն ասում է, որ Բայկոնուր տիեզերակայանը, որը գտնվում է Ղազախստանում, ռուսական և ղազախական տիեզերական ծրագրերի միջև համագործակցության հիմնական բաղադրիչն է։ Ռուսները գործարկման համար դեռ ակտիվորեն օգտագործում են Բայկոնուրը։

## Ծանոթագրություններ

## Արտաքին հղումներ

* Kazcosmos website

Կատեգորիա:2007 հիմնադրված ընկերություններ
Կատեգորիա:Ղազախստան
Կատեգորիա:Տիեզերագնացության գործակալություններ
Կատեգորիա:Տիեզերական տարածություն
Միխեիլ Թումանիշվիլիի անվան կինոդերասանի թատրոն

**Միխեիլ Թումանիշվիլիի անվան կինոդերասանի թատրոն** (), թատրոն Վրաստանի մայրաքաղաք Թբիլիսիում, որ բացվել է 1978 թվականի հունվարի 14-ին՝ համանուն թատերական արհեստանոցի հիման վրա։

## Թատրոնի պատմություն
Լիարժեք թատրոնի ստեղծմանը նախորդել է կինոդերասանների պատրաստման համար 1975 թվականին ռեժիսոր Միխեիլ Թումանիշվիլիի կողմից ստեղծված փորձարարական ստուդիան։ Ուսանողների թվում էին Շ. Ռուսթավելիի անվան պետական թատերական ինստիտուտի ուսանողները, ովքեր սովորել են ռեժիսորական կուրսում։

Թատրոնի առանձնահատկությունը բաց բեմն է, որը ձեռք է բերվում գերազանց լուսավորության և վարագույրի բացակայության շնորհիվ։ Սրահը նախատեսված է 200 հանդիսատեսի համար, կա ընդարձակ նախասրահ, իսկ մոտակայքում կա նաև սրճարան։ Իր գոյության ընթացքում թատերախումբը մասնակցել է բազմաթիվ փառատոների Եվրոպայում, Միացյալ Նահանգներում և Ավստրալիայում։ Միջազգային ճանաչման են արժանացել թատրոնի այնպիսի բեմադրություններ, ինչպիսիք են «Բաքուլի խոզերը», «Ամառային գիշերվա երազ», «Դոն Ժուան»։

Թատերական սեզոնի ընթացքում, որը տևում է հոկտեմբերից հուլիս, հանդիսատեսը կարող է տեսնել ինչպես հեղինակային, այնպես էլ դասական ստեղծագործություններ։ Ամենահայտնի բեմադրություններից են՝ «Չինչկարա», «Անտիգոնե», «Ամառային գիշերվա երազ», «Մութ սենյակում», «Վագր»։

1996 թվականին մահացավ թատրոնի տնօրեն Միխեիլ Թումանիշվիլին։ Այդ ժամանակվանից և մինչ օրս նրա սաները շարունակում են նրա գործը։ Թբիլիսիի Չուգուրեթի թաղամասում գտնվող թատրոն շենքի մոտ տեղադրվել է հիմնադիր Թումանիշվիլիի քանդակը։

## Ծանոթագրություններ

Կատեգորիա:1978 հիմնադրումներ
Կատեգորիա:Բնօրինակում անաղբյուր հոդվածներ
Կատեգորիա:Թբիլիսիի թատրոններ
Flagship Studios

**Flagship Studios**, ամերիկյան ընկերություն, որը զբաղվում է համակարգչային խաղերի մշակմամբ։ Հիմնադրվել է Բիլլ Ռոուպերի կողմից, Մակս Շեֆերի, Էրիկ Շեֆերի և Դեյվիդ Բրեվիկի կողմից, ովքեր մինչ դա աշխատել են Blizzard North ընկերությունում։ Միասին սկսել են աշխատել 1993 թվականից, երբ հիմնադրել են *Condor Studios-ը*, ավելի ուշ այն գնվել է Blizzard Entertainment ընկերության կողմից և անվնավել է Blizzard North։ Flagship Studios-ը հիմնադրվել է  Blizzard North-ի աշխատակիցների մի մասին հեռացումից հետո, որը տեղի ունեցավ Blizzard Entertainment-ի և Vivendi-ի ընկերության միջև առաջացած անհամաձայնություից։ Flagship Studios-ը հիմնականում մշակում էր խաղեր նախատեսված անհատական համակարգիչների համար։

Միջազգային շուկա մուտք գործելու համար ընկերությունը կնքեց պայմանագրեր Namco Hometek և HanbitSoft ընկերությունների հետ։

Flagship Studios-ը սնանկ ճանաչվեց 2008 թվականի օգոստոսին։

## Խաղեր
### Hellgate: London
Խաղի մասին առաջին անգամ խոսվել է 2005 թվականի մարտին PC Gamer խաղային ամսագրում։ Խաղը թողարկվել է 2007 թվականի հոկտեմբերի 31-ին։ Ցուցադրվել է որպես RPG-ի, որը շատ նման էր Diablo խաղին, սակայն ի տարբերություն վերջինի, այն եռաչափ էր և խաղում առկա էր առաջին դեմքից տեղակարման համակարգը։ Խաղի դեպքերը զարգանում են ապոկալիպիսիսյան Լոնդոնում, որը ներկայացնում է հրեշների և մարդկանց պայքարը։ Մշակողները նշեցին, որը խաղը տարբերվելու է սովորական կրակոցիներից, և որ լինելու են ավելի շատ RPG էլեմենտներ, ինչպիսիք են տարատեսակ հանելուկները և խաղի ընթացքը մեծ հաշվով կախված է լինելու խաղացողի կարգավիճակից, ոչ թե հմտություններից կամ ռեֆլեքսներից։ Խաղի հաջորդ առանձնահատկությունը կայանում է փուլերի բարդության ավտոմատ գեներացման գործընթացում, որը հիմնականում չի հանդիպում մեծ մասշտաբի խաղերում։ Չնայած այն բանին, որ խաղից կար մեծ սպասումներ, քանի որ այն մշակվել է Blizzard Entertainment նախկին աշխատակիցների կողմից, սակայն խաղը ստացավ մի շարք հակասական ակնարկներ և դժգոհություններ խաղացողների կողմից։

### Mythos
Mythos խաղը մշակվել է Flagship Studios-ի մասնաճյուղի կողմից, որը կրել է Flagship Seattle անվանումը։ Խաղը մշակվել է MMORPG ժանրով, որը նման էր Diablo խաղին և այն նախատեսված էր ցանցային տեխնոլոգիաների ստուգման համար։ Պլանավորվել էր, որ խաղը կլինի անվճար ներբեռնման համար, սկայան խաղի ֆինանսավորման մոդելը այդպես էլ մնում էր անկայուն։ Ավելի ուշ խաղի մտավոր սեփականությունը փոխանցվել է Hanbitsoft-ին, որպես գրավ վարկի համար։ Խաղի գլխավոր դիզայներ Թրեվիս Բալդրի և Մաքս Շեֆերի գլխավորությամբ, հիմնադրվեց նոր ընկերություն՝ Runic Games, որտեղ աշխատում էին  Flagship Seattle-ի 14 նախկին աշխատակից։  Runic Games-ը ավելի ուշ մշակեց նոր խաղ Torchlight անունով, որը նույնպես նման էր Diablo խաղին։

## Ծանոթագրություններ

## Արտաքին հղումներ
* Hellgate London
* Mythos 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Միրանդ (շրջան)

**Միրանդի շրջան** (ֆր․՝ Arrondissement de Mirande), վարչական շրջան Ֆրանսիայի հարավում՝ Օքսիտանիա երկրամասի Միջին Պիրենեյան մարզի Ժեր դեպարտամենտում։ Ունի 165 համայնք։ Զբաղեցնում է 1871,2 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 42․285։ Շրջանի սուպրեֆեկտուրան (վարչական կենտրոնը) Միրանդ քաղաքն է, որը նաև շրջանի խոշորագույն բնակավայրն է։

## Պատմություն
Միրանդի շրջանը կազմավորվել է 1800 թվականին։ 2017 թվականի հունվարին նրա համայնքներից հինգը փոխանակվել են Օշի շրջանի 21 համայնքների հետ։

2015 թվականին Ֆրանսիայում տեղի ունեցած կանտոնների վերակազմավորման արդյունքում Միրանդի շրջանում ձևավորվել են հետևյալ կանտոնները․

# Էնյան
# Մարսիակ
# Մասսյոբ
# Միելա
# Միրանդ
# Մոնտեսքյու
# Պլեզանս
# Ռիսկլ

## Տես նաև
Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Միրանդի շրջան 
* Mirande sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Ուսուցիչը (ֆիլմ)

**«Ուսուցիչը»** (), 1939 թվականի խորհրդային գեղարվեստական ֆիլմ, որը բեմադրել է ռեժիսոր Սերգեյ Գերասիմովը սեփական սցենարով։ Այս ֆիլմով սկսվել է Սերգեյ Ապոլինարիևիչի կինոկենսագրության «հեղինակային ռեժիսուրայի» շրջանը։

Պրեմիերան կայացել է 1939 թվականի դեկտեմբերի 10-ին։

Ժապավենը երկու անգամ՝ 1963 և 1981 թվականներին, վերականգնվել է Գորկու անվան կինոստուդիայում։

1941 թվականին «Ուսուցիչը» ֆիլմի վրա աշխատելու համար ռեժիսոր Սերգեյ Գերասիմովը և գլխավոր կանացի դերակատար Տամարա Մակարովան արժանացել են Ստալինյան 2-րդ աստիճանի մրցանակի։

## Սյուժե
Երիտասարդ մասնագետ Ստեպան Իվանովիչ Լաուտինը (Բորիս Չիրկով) Մոսկվայում ուսումն ավարտելուց հետո վերադառնում է հայրենի գյուղ՝ այնտեղ նոր դպրոց կառուցելու մտադրությամբ։ Այս լուրը ոգևորում է բոլորին, բացի Լաուտին ավագից, որը կոլտնտեսության նախագահն է։ Հայրը (Պավել Վոլկով) համոզված է, որ որդին չի կարողացել արժանապատվորեն դրսևորել իրեն մայրաքաղաքում, քանի որ նա տուն է վերադարձել առանց ոչնչի։

Սերունդների բախման հետ կապված սյուժետային գիշը զարգանում է ֆիլմի քնարական թեմային զուգահեռ։ Ուսուցչի ժամանումը խառնաշփոթ է առաջացնում երիտասարդ հարևան Ագրաֆենա Շումիլինայի (Տամարա Մակարովա) հոգում։ Իմանալով, որ Ստեպանն անընդհատ նամակներ է ուղարկում ինչ-որ մեկին, նա ենթադրում է, որ մեծ քաղաքում նա սիրել ընկերուհի ունի։ Լաուտինի մակարդակին համապատասխանելու համար Գրունյան մեկնում է սովորելու։

## Ֆիլմի մասին
Արվեստի պատմության դոկտոր Սեմյոն Ֆրեյլիխը «Զրույցներ սովետական կինոյի մասին» գրքում գրել է, որ «Ուսուցիչը» և «Երիտասարդ գվարդիա» ֆիլմերը վերանայելիս ինքը նկատել է ինտոնացիոն նմանություն Տամարա Մակարովայի և Նոնա Մորդյուկովայի հերոսուհիների միջև։ Կինոգետը դա բացատրել է նրանով, որ Սերգեյ Ապոլինարիևիչը, աշխատելով դերասանների հետ, դերերն այնքան կոնկրետ է վերլուծել, որ «գերասիմովյան պլաստիկան անխուսափելիորեն բողբոջում է էկրանային կերպարում»։

Ռեժիսորի խոսքով՝ «Ուսուցիչը» ֆիլմում նա փորձել է վերարտադրել ուրալյան գյուղի մթնոլորտը, որն իրեն ծանոթ է մանկուց։ Այդ պատճառով Սերգեյ Գերասիմովը ֆիլմում պահպանել է ուրալյան առոգանությունը, հագուստը, զարդարանքը և «պարտադիր ծածկոցով սնդուկները»։

## Դերերում

## Նկարահանող խումբ
* Ռեժիսոր՝ Սերգեյ Գերասիմով
* Սցենարի հեղինակ՝ Սերգեյ Գերասիմով
* Օպերատոր՝ Վլադիմիր Յակովլև
* Կոմպոզիտոր՝ Վենեդիկտ Պուշկով
* Հնչյունային օպերատոր՝ Եվգենի Նեստերով
* Նկարիչ՝ Վասիլի Սեմյոնով
* Մոնտաժող՝ Ե. Ռադիոնովա
* Երկրորդ օպերատոր՝ Ա. Զավյալով
* Ռեժիսորի օգնականներ՝ Է. Գալ, Գ. Սարկիսով
* Օպերատորի օգնական՝ Եվգենի Կիրպիչև
* Նկարչի օգնական՝ Պ․ Գորոխով
* Ֆիլմի տնօրեն՝ Մ. Ֆրեյդին

## Ծանոթագրություններ

## Արտաքին հղումներ
* «Ուսուցիչ» ֆիլմը IMDb կայքում
* 

Կատեգորիա:1930-ականների ռուսերեն ֆիլմեր
Կատեգորիա:1939 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1930-ականների խորհրդային ֆիլմեր
Օշ (շրջան)

**Օշի շրջան** (ֆր․՝ Arrondissement de Auch), վարչական շրջան Ֆրանսիայի հարավում՝ Օքսիտանիա երկրամասի Ժեր դեպարտամենտում։ Ունի 134 համայնք։ Զբաղեցնում է 1923,5 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 81․242։ Շրջանի սուպրեֆեկտուրան (վարչական կենտրոնը) Օշ քաղաքն է։

## Պատմություն
Օշի շրջանը կազմավորվել է 1800 թվականին։ 2017 թվականի հունվարին նրա համայնքներից տասներեքը փոխանակվել են Կոնդոմի շրջանի ինը համայնքների, 21-ը՝ Միրանդայի շրջանի հինգ համայնքների հետ։

2015 թվականին Ֆրանսիայում տեղի ունեցած կանտոնների վերակազմավորման արդյունքում Օշի շրջանում ձևավորվել են հետևյալ կանտոնները․

# Հյուսիսարևելյան Օշ
# Հյուսիսարևմտյան Օշ
# Հարավարևելյան Օշ-Սեյսան
# Հարավարևմտյան Օշ
# Քյոլն
# Ժիմոն
# Լ'Իլ Ժուրդեն
# Ժգյու
# Լոմբե
# Սամատան
# Սարամոն
# Վիկ-Ֆեզենսակ

## Տես նաև
Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Օշի շրջան
* Auch sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Մեծ թևեր (ֆիլմ)

«**Մեծ թևեր**» (), 1937 թվականի խորհրդային գեղարվեստական ֆիլմ, որը նկարահանել է ռեժիսոր Միխայիլ Դուբսոնը։ Սոցիալ-հոգեբանական դրամա է ավիակոնստրուկտորի մասին, որը վերապրում է իր ինքնաթիռի աղետը, ինչի հետևանքով մարդիկ են զոհվել։ Էկրան բարձրանալուց կարճ ժամանակ անց այն հանվել է ցուցադրությունից։ Ներկայում համարվում է կորած։

## Սյուժե
Ֆիլմում պատկերվում էր գլխավոր հերոսի՝ ավիակոնստրուկտոր Կուզնեցովի ինքնասպանության փորձը, որն այդպիսով ցանկանում էր քավել իր նախագծած գերհզոր ուղևորատար ինքնաթիռի վթարի հետևանքով մարդկանց զոհվելու մեղքը։

Գլխավոր դերակատար Բորիս Բաբոչկինի դստեր խոսքերով, որը հիշել է հոր պատմածները, սյուժեն կապված է եղել այն ժամանակվա ամենամեծ ինքնաթիռի՝ «Մաքսիմ Գորկի» ինքնաթիռի հետ, որը կործանվել էր 1935 թվականին։

## Դերերում
* Բորիս Բաբոչկին - Կուզնեցով, ավիակոնստրուկտոր
* Զոյա Ֆեոդորովա - կոնստրուկտորային բյուրոյի աշխատակից
* Բորիս Բլինով
* Անդրեյ Ապսոլոն
* Եֆիմ Ալտուս

## Նկարահանող խումբ
* Բեմադրող ռեժիսոր՝ Միխայիլ Դուբսոն, համառեժիսոր՝ Կառլ Գակկել
* Սցենարի հեղինակներ՝ Միխայիլ Դուբսոն, Ալեքսեյ Գարրի
* Բեմադրող նկարիչներ՝ Պավել Բետակի, Էդուարդ Կրիմմեր
* Կոմպոզիտոր՝ Վալերի Ժելոբինսկի
* Օպերատոր՝ Վլադիմիր Ռապոպորտ
* Հնչյունային օպերատորներ՝ Վյաչեսլավ Բուրով, Լև Վալտեր

## Արձագանքներ
Ֆիլմը նկարահանվել է «Լենֆիլմ» կինոստուդիայում, պրեմիերան կայացել է 1937 թվականի մարտին։

Ֆիլմն ստացել է դրական արձագանքներ ստանալ հայտնի սովետական  օդաչուների և ծանր արդյունաբերության ժողովրդական կոմիսար Գ. Օրջոնիկիձեի կողմից, բայց 1937 թվականի ապրիլի 12-ին «Պրավդա» թերթը հրապարակել է «Կեղծ ֆիլմ» () ջախջախիչ խմբագրականը, և ֆիլմը հանվել է վարձույթից։ Պատճեններ չեն պահպանվել։

## Ծանոթագրություններ

## Արտաքին հղումներ
* 
* «Искусство кино», 1995, № 7
* *Марголит Е., Шмыров В.* Изъятое кино. 1924—1953. — М.: «Дубль-Д», 1995. — С. 60–61. 

Կատեգորիա:1937 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կանաչ կառքը (ֆիլմ, 1967)

**«Կանաչ կառքը»** (), խորհրդային գունավոր ֆիլմ, որը բեմադրել է ռեժիսոր Յան Ֆրիդ «Լենֆիլմ» կինոստուդիայում 1967 թվականին։

Ֆիլմը պատմում է պետերբուրգցի դերասանուհի Վարվառա Ասենկովայի ճակատագրի մասին։

Ֆիլմի պրեմիերան ԽՍՀՄ-ում տեղի է ունեցել 1967 թվականի սեպտեմբերի 25-ին։

## Սյուժե
Ֆիլմը պատմում է 19-րդ դարի կեսերի Ալեքսանդրինսկի թատրոնի դերասանուհի Վարվառա Նիկոլաևնա Ասենկովայի ճակատագրի մասին։ Նրան հետապնդում էին թատերական բամբասանքները, հերյուրանքները և ինտրիգները։ Նրա սիրելին՝ ցարական բանակի սպան, չի կարող պաշտոնապես ամուսնանալ նրա հետ, քանի որ եթե նա ամուսնանա Վարվառայի հետ, ապա վերջինս ստիպված կլինի լքել բեմը։

Իրականում սիրելի սպայի հետ պատմությունը հորինվել է ֆիլմի հեղինակների կողմից. Վարվառա Ասենկովային ճանաչողները պնդում էին, որ նա այնքան համեստ էր, որ չուներ սիրեցյալներ, և բացի այդ, երիտասարդ դերասանուհին, որի կյաքն ամբողջությամբ զբաղված էր թատրոնով (նա խաղում էր տարեկան երեք հարյուր ներկայացումում) ուժ և ժամանակ չուներ սիրային պատմությունների համար։

Վարվառա Ասենկովան մահացել շատ վաղ՝ իր կարիերայի ամենաակտիվ ժամանակարջանում։

Կայսերական թատերական դպրոցի աշակերտներին տեղափոխում էին կանաչ կառքերով։ Վարվարա Նիկոլաևնայի խորթ հայրը՝ նրա մոր՝ նույնպես Ալեքսանդրինսկի թատրոնի դերասանուհի Ալեքսանդրա Եգորովնա Ասենկովայի «քաղաքացիական» ամուսինը՝ պաշտոնաթող զինվորական Պավել Նիկոլաևիչ Կրենիցինը,  եղել է կանաչ կառքերի սեփականատեր։

## Դերերում
* Նատալյա Տենյակովա – *Վարվառա Ասենկովա
* Վլադիմիր Չեստնոկով – *Սոսնիցկի
* Ալեքսանդր Սուսնին – *[[Ալեքսանդր Մարտինով|Մարտինով]]
* [[Իգոր Դմիտրիև]] – *Նիկոլայ Օսիպովիչ Դուր
* Գլեբ Ֆլորինսկի – *[[Վասիլի Կարատիգին|Կարատիգին]]
* Ալեքսանդր Բորիսով – *Գեդեոնով, կայսերական թատրոնների կառավարիչ
* Վլադիմիր Էրենբերգ – *Խրապովիցկի
* Լիդիա Շտիկան – *Ալեքսանդրա Ասենկովա
* Իգոր Օզերով – *լեյտենանտ Յուրի Գլեբով
* Իրինա Գուբանովա – *Մաշա Դոնցովա
* Տատյանա Պիլեցկայա – *Նադեժդա Սամսոնովա (նախատիպը՝ դերասանուհի Նադեժդա Սամոյլովա)
* Ալեքսանդր Սոկոլով – *Կուլիկով
* Յուլիան Պանիչ – *զրպարտիչ իշխան Վասիլի
* Գելի Սիսոև – *Տրոսնիկով
* Վիկտոր Կոստեցկի – ''Պերեպելսկի (նախատիպը՝ Նիկոլայ Ալեքսեևիչ Նեկրասով)

## Նկարահանող խումբ
* Սցենարի հեղինակ՝ Ալեքսանդր Գլադկով
* Բեմադրող ռեժիսոր՝ Յան Ֆրիդ
* Գլխավոր օպերատորներ՝ Լև Սոկոլսկի, Անատոլի Նազարով
* Զգեստների նկարիչ՝ Տատյանա Օստրոգորսկայա
* Կոմպոզիտոր՝ Վլադլեն Չիստյակով
* Խորհրդատուներ՝ Վ. Գլինկա, Մ. Ա. Գուկովսկի, Օ. Խարիտոնով

## Ծանոթագրություններ

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր թատրոնի մասին
Կատեգորիա:1960-ականների խորհրդային ֆիլմեր
Կատեգորիա:1967 դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Սև ավազների մեջ (ֆիլմ)

**«Սև ավազների մեջ»** (), խորհրդային գեղարվեստական ֆիլմ իսթերնի ժանրում, որը նկարահանել է ռեժիսոր Իսկանդեր Խամրաևը 1972 թվականին «Լենֆիլմ» կինոստուդիայում։

Ղազախ գրող Մորիս Սիմաշկոյի համանուն պատմվածքի էկրանավորումն է։

Ֆիլմի պրեմիերան կայացել է 1973 թվականի օգոստոսի 6-ին։

## Սյուժե
Կենտրոնական Ասիայում քաղաքացիական պատերազմ է ընթանում։ Բայն սպանում է թուրքմեն երիտասարդ հովիվ Չարի Էսենովի ամբողջ ընտանիքին։ Կենդանի մնացած Չարին, վրեժխնդիր լինելով մանկահասակ քրոջ անպատվության համար, միայնակ հետապնդում է Շամուրադ Խանին՝ բասմաչների տեղական խմբավորման ղեկավարին։ Կարմիր բանակի հետ ծանոթությունը ֆիլմի հերոսի համար պարզաբանում է ընթացող պայքարի իմաստը, նա հարում է բասմաչներին դիմագրավող կարմիր գվարդիականներին և, հրաժարվելով անձնական վրեժխնդրությունից, մի օր Շամուրադին բերում է ջոկատ՝ օրինական դատի համար։

Ֆիլմը պատկերում է «իր համար» ապրող մարդու վերափոխումը «մարդկանց համար» ապրող մարդու, հոգու ցեղային համակարգից անցում դեպի նոր սոցիալիստական գիտակցություն։

## Դերերում
* Դագուն Օմաև - Չարի Էսենով
* Բիմբոլատ Վատաև - Շամուրադ խան, բասմաչ (հնչյունավորել է Եֆիմ Կոպելյանը)
* Գենադի Նիլով - կոմիսար (հնչյունավորել է Իվան Կրասկոն)
* Լեոնհարդ Մերզին - Պելտին, հրամանատար

## Նկարահանող խումբ
* Ռեժիսոր՝ Իսկանդեր Խամրաև
* Սցենարի հեղինակ՝ Սերգեյ Պոտեպալով
* Օպերատոր՝ Ալեքսանդր Չեչուլին
* Կոմպոզիտոր՝ Մարատ Կամիլով
* Նկարիչ՝ Վասիլի Զաչինյաև

## Ծանոթագրություններ

## Արտաքին հղումներ
* «Սև ավազների մեջ» (1972)
* «Սև ավազների մեջ» ֆիլմը ՅուԹյուբում

Կատեգորիա:1972 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային պատմական ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Միրանդ

**Միրանդ** (ֆր․՝ Mirande․ ; ), քաղաք և համայնք Ֆրանսիայի հարավում՝ Օքսիտանիա երկրամասի Միջին Պիրենեյան մարզի Ժեր դեպարտամենտում, որի կազմի մեջ մտնող նույնանուն շրջանի սուպրեֆեկտուրան՝ վարչական կենտրոնն է, ինչպես նաև խոշորագույն բնակավայրը։

Համայնքի INSEE կոդը՝ 32256։

## Ժողովրդագրություն

## Աշխարհագրություն
thumb|left|300px|Միրանդը և շրջակա համայնքները
Համայնքն ընկած է Փարիզից մոտավորապես 620 կմ դեպի հարավ, Թուլուզից 85 կմ դեպի արևմուտք, Օշ քաղաքից 21 կմ դեպի հարավ-արևմուտք։

Նրա տարածքով հոսում են Բաիզ և Լիզետ գետերը։

## Կլիմա
Միրանդի համայնքին բնորոշ է չափավոր օվկիանոսային կլիման։ Ամառները շոգ են և փոքր-ինչ խոնավ, օդի ջերմաստիճանը հաճախ բարձր է լինում 35 °С-ից։ Տեղումների տարեկան միջին քանակությունը՝ 700—900 մմ։

## Տնտեսություն
2010 թվականի տվյալներով համայնքի 2158 աշխատունակ (15-64 տարեկան) բնակիչներից 1497-ը եղել են տնտեսապես ակտիվ, 661—ը՝ ոչ ակտիվ (ակտիվության ցուցանիշը կազմել է 69,4 %,, ինչը ուղիղ 1 %-ով ցածր է 1999 թվականի ցուցանիշից)։ 1497 ակտիվ բնակիչներից աշխատելիս են եղել 1284-ը (677 տղամարդ և 607 կին), 213-ը (93 տղամարդ և 120 կին) եղել են գործազուրկ։ 661 ոչ ակտիվ բնակիչներից 232-ը եղել են աշակերտ կամ ուսանող, 234—ը՝ թոշակառու, 195-ը ոչ ակտիվ են եղել այլ պատճառներով։

## Տեսարժան վայրեր
* Աստվածամոր եկեղեցին (XIV դար). պատմական հուշարձանի կարգավիճակ է ստացել 1921 թվականին
* Ռոան աշտարակը (XIV դար). պատմական հուշարձանի կարգավիճակ է ստացել 1948 թվականին
* Քաղաքապետարանի շենքը
* Աստարակ հրապարակը
* Ժամացույցով աշտարակը

## Քույր քաղաքներ
* Տյուբիզ (Բելգիա, 1964 թվականից)
* Կոռնթալ-Մյուխինգեն (Գերմանիա, 1964 թվականից)
* Սան Մաուրո Տորինեզե (Իտալիա, 1991 թվականից)
* Լա Էլյանա (Իսպանիա, 1991 թվականից)

## Պատկերասրահ

Place d'Astarac sous la neige (Mirande, Gers, France).JPG|Աստարակ հրապարակը
Image:St. Mary's Cathedral, Mirande, Gers, France.JPG|Աստվածամոր եկեղեցին
Mirande, église Sainte-Marie-PM 19152.jpg|Աստվածամոր եկեղեցու ներսը
Hôtel de ville de Mirande (Gers, France).JPG|Քաղաքապետարանը
Image:Rohan Tower, Mirande, Gers, France.JPG|Ռոան աշտարակը
Tour de Rohan (Mirande, Gers, France).jpg|Ռոան աշտարակը
Clock Tower, Mirande, Gers, France.JPG|Ժամացույցով աշտարակը
Tour du Bourreau (Mirande, Gers, France).JPG|Բուռո աշտարակը
Lycée Alain Fournier, Mirande, Gers, France.JPG|Ալեն Ֆուռնիեի անվան լիցեյը
Mirande Market Hall (Gers, France).JPG|Շուկան
Museum of Fine Arts and Tourist Information Center, Mirande, Gers, France.JPG|Կերպարվեստի թանգարանը և զբոսաշրջային կենտրոնը
Monument aux morts 1870 (Mirande, Gers, France).JPG|Պատերազմի զոհերի հուշարձանը
Médiathèque de Mirande (Gers, France).jpg|Մեդիատեկան
Astarac Cinema, Mirande, Gers, France.JPG|«Աստարակ» կինոթատրանը
Lac (Mirande, Gers, France).JPG|Լիճը
Digue du moulin (Mirande, Gers, France).JPG|Բաիզ գետը Միրանդում


## Ծանոթագրություններ

## Արտաքին հղումներ
* 
* Համայնքի պաշտոնական կայքէջը 
* 
* 
* 

Կատեգորիա:Եվրոպայի քաղաքներ
Կատեգորիա:Պատմական քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Գաբրիել Սերվիլ

**Գաբրիել Սերվիլ** (, ), ֆրանսիացի քաղաքական գործիչ, Գվիանայի ասամբլեայի նախագահ (2021 թվականից)։

## Կենսագրություն
Ծնվել է 1959 թվականի սեպտեմբերի 27-ին Կայենում։ Մաթեմատիկայի ուսուցիչ, ապա ճեմարանի տնօրեն։ Քաղաքական կարիերան սկսել է Գվիանայի դեմոկրատական ուժեր կուսակցության շարքերում, սակայն 2008 թվականին թողել է այն և անցել Մատուրիի ավագանու ընտրություններին՝ որպես անկախ թեկնածու։ Դառնալով ընդդիմադիր պատգամավոր՝  անդամագրվել է Գվիանայի սոցիալիստական կուսակցությանը։ 2012 թվականի մարտի 21-ին ընտրվել է Գվիանայի շրջանային խորհրդի անդամ և նույն թվականին Գվիանայի 1-ին շրջանից անցել է Ազգային ժողով։ 2014 թվականի մարտի 30-ին ընտրվել է Մատուրիի քաղաքապետ, 2017 թվականին երկրորդ փուլում վերընտրվել է խորհրդարանում՝ 51,33  % արդյունքով, իսկ 2017 թվականի օգոստոսի 25-ին հրաժարական է տվել քաղաքապետի պաշտոնից՝ ընտրովի պաշտոնների համատեղումն արգելող օրենքի ուժի մեջ մտնելու պատճառով։ 2018 թվականի հոկտեմբերին հիմնադրել է «Երկիր Գվիանա» տարածաշրջանային նոր քաղաքական ուժը։

2021 թվականի հունիսի 27-ին տեղի է ունեցել տարածաշրջանային ընտրությունների երկրորդ փուլը, որին Սերվիլը մասնակցել է ձախ կուսակցությունների միացյալ ցուցակի գլխավորությամբ՝ ստանալով ձայների 54,83%-ը (նրան ընդդիմացել են աջակենտրոնները՝ Նիկոլա Սարկոզիի զինակից վեհաժողովի գործող նախագահ Ռոդոլֆ Ալեքսանդրի գլխավորությամբ, որը 2015 թվականին հասել է վարչական բարեփոխումների անցկացմանը՝ Գվիանայում միավորելով տարածաշրջանն ու դեպարտամենտը և երկու խորհուրդների փոխարեն ստեղծելով միասնական վեհաժողով)։

2021 թվականի հուլիսի 2-ին պատգամավորները Սերվիլին ընտրեցին Գվիանայի ասամբլեայի նախագահ։

2021 թվականի օգոստոսի 1-ին Սերվիլը ընտրական պաշտոնների համատեղումն արգելող օրենքի պահանջով հրաժարվել է պատգամավորական մանդատից։ Անցնելով խորհրդարանական ընտրությունների՝ նա Կարին Սինայի վաղաժամկետ հեռացման դեպքում Բոսսուին համարել է իր իրավահաջորդը, սակայն վերջինս դեռևս հուլիսին հրաժարվել է զբաղեցնել Սերվիլի աթոռը Ազգային ժողովում, և մանդատը թափուր է մնացել մինչև հաջորդ ազգային խորհրդարանական ընտրությունները՝ 2022 թվականին։

## Ծանոթագրություններ

## Արտաքին հղումներ
* 

Կատեգորիա:Ֆրանսիացի քաղաքական գործիչներ